LT
2023 7 3
Europos Sąjungos oficialusis leidinys
C 235/3
2.
Reglamento Nr. 765/2008 20 ir 22 straipsniai, Direktyvos 2001/95, iš dalies pakeistos Reglamentu Nr.
765/2008, 12 straipsnis ir II priedas bei Įgyvendinimo sprendimo (ES) 2019/417 priedas, siejami su Europos Sąjungos pagrindinių teisių chartijos 47 straipsniu, turi būti aiškinami taip: ekonominės veiklos vykdytojas (pavyzdžiui, pagal Reglamento Nr. 765/2008 22 straipsnį pateiktame pranešime nurodytų gaminių importuotojas), kuriam nėra skirta priemonė, dėl kurios pateiktas šis pranešimas, ir kuris gali nukentėti dėl to, kad minėtas pranešimas nėra išsamus, turi turėti teisę į teisinę gynybą pranešančiojoje valstybėje narėje tam, kad atitinkami pastarosios įsipareigojimai būtų įvykdyti.
(1)
OL C 37, 2022 1 24.
2023 m. gegužės 17 d.
Teisingumo Teismo (aštuntoji kolegija) sprendimas byloje (Landgericht Essen (Vokietija) prašymas priimti prejudicinį sprendimą) DC / HJ (Byla C-97/22 (1), DC (Sutarties atsisakymas po jos įvykdymo)) (Prašymas priimti prejudicinį sprendimą – Vartotojų apsauga – Direktyva 2011/83/ES – 14 straipsnio 4 dalies a punkto i papunktis ir 5 dalis – Teisė atsisakyti ne prekybai skirtose patalpose sudarytų sutarčių – Suinteresuotojo prekiautojo pareiga informuoti – Šio prekiautojo vartotojui nesuteikta informacija – Vartotojo pareigos sutarties atsisakymo atveju – Sutarties atsisakymas po jos įvykdymo – Pasekmės) (2023/C 235/03) Proceso kalba: vokiečių Prašymą priimti prejudicinį sprendimą pateikęs teismas Landgericht Essen
Šalys pagrindinėje byloje Ieškovė: DC Atsakovas: HJ
Rezoliucinė dalis 2011 m. spalio 25 d. Europos Parlamento ir Tarybos direktyvos 2011/83/ES dėl vartotojų teisių, kuria iš dalies keičiamos Tarybos direktyva 93/13/EEB ir Europos Parlamento ir Tarybos direktyva 1999/44/EB bei panaikinamos Tarybos direktyva 85/577/EEB ir Europos Parlamento ir Tarybos direktyva 97/7/EB, 14 straipsnio 4 dalies a punkto i papunktis ir 5 dalis turi būti aiškinami taip: pagal juos vartotojas atleidžiamas nuo bet kokios pareigos mokėti už paslaugas, suteiktas vykdant ne prekybai skirtose patalpose sudarytą sutartį, jeigu atitinkamas prekiautojas jam nepateikė 14 straipsnio 4 dalies a punkto i papunktyje nurodytos informacijos ir šis vartotojas pasinaudojo teise atsisakyti sutarties po jos įvykdymo.
(1)
OL C 165, 2022 4 19.